26. јула је Народна скупштина, пошто је изгласала поменуте законске предлоге, била за извесно време одложена. Некоји народни посланици који су били војни обвезници отишли су директео из Ниша у своје јединице. У часу када се водила битка на Јадру и Церу, која се свршила великом победом српског оружја и првим великим поразом аустро-угарских трупа, налазио се известан број народних посланика у Нишу. Председник Народне скупштине Андра Николић честитао је тај догађај Врховном Команданту и Наследнику Престола телеграмом у име Народне скупштине изразивши радост што војска „својом снажном десницом, без предаха и одмора, разбија непријатеље српског племена и увенчава се победом и славом." Наследник Престола Александар, телеграмом са бојишта, захвалио је Народној скупштини у име своје и у име целе војске на признању и честиткама. У признању Народне скупштине, Наследник Престола види „најбољи доказ заједничких идеала Србије, за чије се остварење пролива толика драгоцвна крв... и уништавају многобројии непријатељи нашега народа и наше државе. "Битка на Церу подигла је у Србији духове; самопоуздање било је живље него икада; са свих страна света стизали су телеграми дивљења за српску војску и српске напоре, a парламенти свију савезничких земаља поздрављали су Народну скупштину изражавајући пуне симпатије држави и народу.